**Gavranfest** je teatarski festival na kojem se igraju djela hrvatskog dramatičara Mire Gavrana. Festival je pokrenut 2003. godine u Teatru Jana Palarika u gradu Trnavi u Slovačkoj. Od 2013. djeluje u Teatru Ludowy u Krakovu u Poljskoj. Gavran je trenutačno (2023.) jedini živući pisac u Evropi koji ima kazališni festival njemu posvećen, a koji djeluje kontinuirano izvan njegove domovine. Idejni začetnici, selektori i pokretači Gavranfesta su Emil Nedielka ravnatelj kazališta Jana Palarika iz Trnave i Michal Babiak kazališni redatelj i sveučilišni profesor iz Bratislave. Od lipnja 2013. godine festival seli u Poljsku u Krakov. Organizator postaje glasoviti Teatar Ludowy, dok su selektori festivala Jacek Strama, ravnatelj Teatra Ludowy i Anna Wierzchowska Wozniak, dramaturgica Teatra Ludowy.

Festivali
---------

### 1. Gavranfest

Prvi Gavranfest se održao u februaru 2003. godine i na njemu je sudjelovalo pet slovačkih kazališta, koja su izvela ove predstave:

* "Noć Bogova", Divadlo Jana Palarika, Trnava
* "Ljubavi Georgea Washingtona" Divadlo V. Bratislava
* "Muž moje žene" Divadlo Jonaša Zaborskeho i Divadlo Alexandra Duchnovića, Prešovo
* "Ljubavi Georgea Washingtona" Divadlo Jozefa Gregora Tajovskeho, Zvolen
* "Traži se novi suprug" Fakulteta dramatickyh umeni AU, Banska Bistrica

### 2. Gavranfest

Drugi Gavranfest se održao u oktobru 2004. godine i njegovi selektori gospodin Babiak i gospodin Nedielka su ga učinili međunarodnim, tako da su pored slovačkih teatara nastupili i teatri iz Poljske, Francuske, Slovenije i Hrvatske.

Prikazane su slijedeće predstave:

* "Sve o ženama", Divadlo Jana Palarika, Trnava, Slovačka
* "Čehov je Tolstoju rekao zbogom", Théâtre Cheminas Paralleles i École Florant, Pariz, Francuska
* "Zaboravi Hollywood", Slovačko komorno divadlo, Martin, Slovačka
* "Muž moje žene", Teatr Ludowy, Krakow, Poljska
* "Kreontova Antigona" i "Ljubavi Georgea Washingtona", Slovensko ljudsko gledališče, Celje, Slovenija
* "Kako ubiti predsjednika", Teatar ITD, Zagreb, Hrvatska

### 3. Gavranfest

Treći Gavranfest je održan od 23. do 26. 10. 2006. godine u Trnavi u Slovačkoj, zadržavši međunarodni karakter, tako da su pored slovačkih teatara nastupili i teatri iz Češke, Slovenije i Hrvatske, dok je njemački "S'ensemble teatar" iz Augsburga koji je trebao odigrati predstavu "Kako ubiti predsjednika" otkazao svoj nastup neposredno prije početka samog festivala.

Selektori Michal Babiak i Emil Nedielka su od petnaest prijavljenih predstava pozvali slijedeće predstave:

* "Sve o muškarcima", Divadlo Jana Palarika, Trnava, Slovačka
* "Ljubavi Georgea Washingtona", Narodni divadlo, Brno, Češka
* "Traži se novi suprug", Divadlo West, Bratislava, Slovačka
* "Sve o ženama", Mestno gledališče Ljubljansko, Ljubljana, Slovenija
* "Kad umire glumac", Divadlo Jonaša Zaborskeho, Prešovo, Slovačka
* "Zabranjeno smijanje", Teatar Gavran, Zagreb, Hrvatska

### 4. Gavranfest

Četvrti Gavranfest se održao u februaru 2009. godine. Nastupilo je pet teatara iz pet zemalja. Festival je trajao pet dana. Selektor je bio Emil Nedielka, a prikazane su sljedeće predstave:

* "Papučari", Teatar Gavran, Zagreb, Hrvatska
* "Sve o ženama", Kazalište Studio Dva, Prag, Češka
* "Sve o muškarcima", Teatar Ludowy, Krakov, Poljska
* "Zaboravi Hollywood", Teatar Brett, Beč, Austrija
* "Sve o muškarcima", Kazalište Jana Palarika, Trnava, Slovačka

### 5. Gavranfest

Peti Gavranfest održan je od 26. 9. do 1. 7. 2013. godine u Krakovu u Poljskoj u Teatru Ludowy na Sceni Pod Ratuszem, koja se nalazi u središtu grada. Selektori Jacek Strama i Anna Wierzchowska Wozniak pozvali su šest predstava nastalih prema tekstovima Mire Gavrana:

* 26.6.2013. "Sve o ženama", Teatar Badow, Badow & Teatar Nowy, Lođ, Poljska
* 27.6.2013. "Hotel Babilon", Teatar Ludowy, Krakov, Poljska
* 28.6.2013. "Pacijent doktora Freuda", Teatar Gavran, Zagreb, Hrvatska
* 29.6.2013. "Sve o ženama", Teatar Ludowy, Krakov, Poljska
* 30.6.2013. "Ljubavi Georgea Washingtona", Teatar LA MY, Prag, Češka
* 01.7.2013. "Muž moje žene" Scena Poniedzialek/Primoart Agencija, Szczecin, Poljska

Vanjske veze
------------

* Službene stranice Arhivirano 2013-12-22 na Wayback Machine-u